wickkiey/tamil-wikipedia-markdown huggingface dataset:
# சிசு-பியூட்டீன்-1,4-டையால்



**சிசு-பியூட்டீன்-1,4-டையால்** *(cis-Butene-1,4-diol)* என்பது C<sub>4</sub>H<sub>8</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எண்டோசல்ஃபான் என்ற பூச்சிக் கொல்லி மருந்து உற்பத்தியில் இச்சேர்மம் பயன்படுத்தப்படுகிறது. எக்சாகுளோரோசைக்ளோபென்டாடையீன் சேர்மத்துடன் சிசு-பியூட்டீன்-1,4-டையால் வினைபுரிந்து முதலில் எண்டோசல்ஃபான் டையால் உருவாகிறது. பின்னர் இவ்விளைபொருள் தயோனைல் குளோரைடுடன் வினைபுரிந்து எண்டோசல்ஃபான் உண்டாகிறது .
# சோடியம் மாலிப்டேட்டு


## வரலாறு

நீரேற்ற செயல்முறை மூலமாக முதன் முதலில் சோடியம் மாலிப்டேட்டு தயாரிக்கப்பட்டது. MoO3 சேர்மத்தை 50-70° செல்சியசு வெப்பநிலையில் சோடியம் ஐதராக்சைடில் கரைத்து வடிகட்டிய விளைபொருளை படிகமாக்கி ஒரு வசதியான முறையிலும் இது தயாரிக்கப்படுகிறது. இருப்பினும் இதைப் பயன்படுத்துவதில் கவனம் தேவைப்படுகிறது. ஏனெனில் மில்லியனுக்கு 0.3 பகுதிகள் சோடியம் மாலிப்டேட்டைப் பயன்படுத்தும் விலங்குகளில் குறிப்பாக கால்நடைகளில் தாமிரக் குறைபாடு நோய்கள் உருவாகின்றன.  

தொழிற்சாலைகளில் நீர்சுத்திகரிப்பு பயன்பாடுகள் உள்ள இடங்களில் எங்கெல்லாம் ஈருலோக கட்டுமானங்கள் மின்னோட்டத்தால் அரிக்கப்படுகிறதோ அங்கெல்லாம் சோடியம் நைட்ரைட்டின் பாதிப்பைக் குறைக்க சோடியம் மாலிப்டேட்டு விரும்பப்படுகிறது. மில்லியனுக்குப் பகுதிகள் என்ற அளவீட்டில் சோடியம் மாலிப்டேட்டை குறைந்த அளவு பயன்படுத்துவது சுழலும் தண்ணீர் குறைந்த கடத்துத்திறனை அனுமதிக்கிறது. மில்லியனுக்கு 50-100 பகுதிகள் சோடியம் மாலிப்டேட்டு அளவு சோடியம் நைட்ரைட்டின் மில்லியனுக்கு 800+ பகுதிகள் என்ற அளவு அளிக்கும் தைடைக்கு சமமானதாக இருக்கிறது. குறைந்த அடர்த்தி சோடியம் மாலிப்டேட்டைப் பயன்படுத்தினால் அரிமானத்தின் அளவும் குறைக்கப்படுகிறது .  

## வினைகள்

சோடியம் போரோ ஐதரைடுடன் சேர்த்து வினைபுரியச் செய்தால் மாலிப்டினம் ஒடுக்கப்பட்டு குறைந்த இணைதிறன் ஆக்சைடாக மாற்றப்படுகிறது:  

:Na<sub>2</sub>MoO<sub>4</sub> + NaBH<sub>4</sub> + 2H<sub>2</sub>O→ NaBO<sub>2</sub> + MoO<sub>2</sub> + 2NaOH+ 3 H<sub>2</sub>  

டைதயோபாசுப்பேட்டு அமிலங்களுடன் சோடியம் மாலிப்டேட்டு வினைபுரிகிறது:.
# தானியங்கி கழிவறை துடைத்தாள் வழங்கி

**தானியங்கி கழிவறை துடைத்தாள் வழங்கி** என்பது கழிவறையில் துடைத்தாள் வழங்கும் ஒரு சாதனம் ஆகும். இந்த துடைத்தாள் வழங்கியானது மின்னணு உணர்த்தி மூலம் பயனர் தேவைக்கேற்ப துடைத்தாள் வழங்க வடிவமைக்க பட்டுள்ளது. விசை மூலம் செயல்படும் முறையில் சில துடைத்தாள் வழங்கி பயன்பாட்டில் உள்ளது. மின்சாரம் மற்றும் மின்கலன் மூலம் செயல்படும் வகையில் வடிவைமைக்கப்பட்டுள்ளது .  

## பயன்கள்
- மாற்று திறனாளிகள் பயன்படுத்த மிகவும் எளிதாகும்.
- குழந்தைகள் மற்றும் முதியவர் மிக சுலபமாக பயன்படுத்த முடியும்.
- தானியங்கி மூலம் துடைத்தாள் வழங்குவதால் நோய் தோற்று பரவ வாய்ப்புகள் குறைவு.
- இவற்றை பொது கழிவறை பயன்படுத்தும் பொது தேவை கணக்கிடுவது எளிதாகிறது.
## உற்பத்தி மற்றும் பயன்படுத்தும் நாடுகள்
இந்த தானியங்கி கழிவறை துடைத்தாள் வழங்கி 2007 ஆம் ஆண்டு முதல் அமெரிக்காவிலும் 2015 ஆம் ஆண்டு முதல் ஜப்பானிலும் தயாரிக்கப்பட்டு மக்கள் பயன்பாட்டிற்கு விற்பனை செய்யப்படுகிறது
# விக்கிப்பீடியா:பெண்கள் நலனுக்கான விக்கி மகளிர் 2018/முன்பதிவு

**பெண்கள் நலனுக்கான விக்கி மகளிர் 2018** தொடர் தொகுப்புப் போட்டிக்காக உருவாக்க/ மேம்படுத்த நினைக்கும் கட்டுரைகளை தங்களின் பெயருக்குக் கீழே முன்பதிவு செய்துக்கொள்ளுமாறு வேண்டுகிறேன். ஒருவர் அதிகபட்சம் 5 கட்டுரைகளை முன்பதிவு செய்துக்கொள்ளலாம். நீங்கள் முன்பதிவு செய்யும் கட்டுரைகள் ஏழு நாட்கள் கழித்து காலாவதியாகிவிடும்.  

## பார்வதிஸ்ரீ
1. :en:Women's health in India

## கலை
1. :en:Obstructed labour - வலிமிகு பேறு ((பிரசவ அடைப்பு)) -

## அருளரசன்
1. :en:Club foot

## பயனர்:உலோ.செந்தமிழ்க்கோதை

1. பிறந்தவுடன் குழந்தை இறப்பு நோய்த்தொகை

## மகாலிங்கம்
1. :en:Heamophilia

## கலையரசி மகாலிங்கம்
1. :en:Stillbirth - இதற்கு ஏற்கனவே கட்டுரை (செத்துப் பிறப்பு) உள்ளது. அதனை வேண்டுமானால் விரிவுபடுத்தலாம்.
# எப்சிலோன்-அமானிட்டின்



**எப்சிலோன்-அமானிட்டின்** *(epsilon-Amanitin)* என்பது C<sub>39</sub>H<sub>53</sub>N<sub>9</sub>O<sub>14</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு வளையபெப்டைடு ஆகும். ε-அமானிட்டின் என்று சுருக்கப் பெயராகவும் இதை எழுதுகிறார்கள். இச்சேர்மத்தை ஓர் அமாடாக்சின் என்று வகைப்படுத்துகிறார்கள். அமாடாக்சின் வகை சேர்மங்கள் யாவும் அமானிட்டா என்ற காளான் இனத்தின் பல வகை காளான்களில் காணப்படுகின்றன. வாய்வழியாக எப்சிலோன்-அமானிட்டினை கொடுக்கும்போது இதன் உயிர் கொல்லும் அளவு தோராயமாக 0.1 மி.கி/கி.கி என அடையாளப்படுத்தப்படுகிறது.  

## நச்சுப்பண்புகள்

மற்ற அமாடாக்சின்கள் போல எப்சிலோன்-அமானிட்டினும் ஆர்.என்,ஏ பாலிமரேசு II நொதி தடுப்பியாகும். உட்கொள்வதன் மூலம், இது முற்றிலும் எம்.ஆர்.என்.ஏ தொகுப்பு வினைகளை காக்கும் ஆர்.என்.ஏ பாலிமரேசு II நொதியுடன் பிணைகிறது, எபடோசைட்கள் எனப்படும் கல்லீரல் செல்கள் மற்றும் சிறுநீரக செல்கள் ஆகியவற்றில் குழியப்பகுப்பை ஏற்படுத்துகிறது .
# 2-பார்மைல் பிரிடின்



**2-பார்மைல் பிரிடின்** *(2-Formylpyridine)* என்பது NC<sub>5</sub>H<sub>4</sub>CHO என்ற மூலக்கூற்று வாய்ப்பாடால் விவரிக்கப்படும் கரிம வேதியியல் சேர்மமாகும். பொதுவாக இதை பிரிடின்-2-கார்பாக்சால்டிகைடு என்ற பெயராலும் அழைக்கிறார்கள். இச்சேர்மம் எண்ணெய்ப் பசையுடன் நிறமற்ற சேர்மமாக தனித்தன்மையான நெடியுடன் காணப்படுகிறது. நாட்பட்ட மாதிரி உப்புகள் மாசு கலந்திருப்பதால் பழுப்பு நிறத்தில் தோற்றமளிக்கின்றன. மருந்து வகைப் பொருட்கள் தயாரிக்கவும், சில ஒருங்கிணைவு வேதியியலுடன் தொடர்புடைய சேர்மங்களைத் தயாரிக்கவும் ஒரு முன்னோடிச் சேர்மமாகப் பயன்படுகிறது, ஐதராக்சி மெத்தில்- அல்லது மெத்தில்பிரிடின்களை ஆக்சிசனேற்றம் செய்வதன் மூலம் பிரிடின் ஆல்டிகைடுகளைத் தயாரிக்க இயலும்.  

பிராலிடாக்சைம் மருந்து 2-பார்மைல்பிரிடினிலிருந்து உற்பத்தி செய்யப்படுகிறது.  

ஆல்டிகைடு வேதி வினைக்குழு அமீன்கள் போன்ற அணுக்கரு கவரிகளால் தாக்கப்பட்டு சிகிப் காரங்கள் உருவாகின்றன. இவை இருபல் ஈந்தணைவிகளாகச் செயல்படுகின்றன. இமினோபிரிடின் அணைவுச் சேர்மங்கள் வலிமையானவைகளாகும்
# கேடயச் சுரப்பி புற்றுநோய்

**கேடயச் சுரப்பி புற்றுநோய்** (*Thyroid cancer*) என்பது கேடயச் சுரப்பியில் உள்ள இழையங்களில் வளரக்கூடிய ஒரு வகையான புற்று நோய் ஆகும். இந்த வகையான நோய்களில் உயிரணுக்கள் அதிக அளவில் வளர்ச்சிபெற்று மனித உடலின் மற்ற பாகங்களுக்கும் இந்த நோயினைப் பரப்பும் தன்மையைக் கொண்டுள்ளது. கழுத்தில் வீக்கம் அல்லது கட்டி வருதல் ஆகியவை இதன் அறிகுறிகளாகும்.  

மிக இளம் வயதில் கதிர்வீச்சு வெளிப்பாடு , முன்கழுத்துக் கழலை ஏற்படுதல், மற்றும் மரபு வழி ஆகியன பாதிக்கப்படுவதற்கான காரணிகளாகக் கருதப்படுகின்றன. இது நான்கு வகைகளாகப் பிரிக்கப்படுகின்றன. சதைக் காம்பு கேடயப் புற்றுநோய், நுண்குமிழ் கேடயப் புற்றுநோய், முகுளப் புற்றுநோய் மற்றும் உத்துருவம் கேடயப் புற்றுநோய் ஆகியனவாகும். செவியுணரா ஒலி மற்றும் நல் ஊசி உறிஞ்சுதல் மூலம் இவ்வகையான நோய்களைக் கண்டறியலாம். அறுவை சிகிச்சைகளின் போது நோயினால் பாதிக்கப்பட்டுள்ள அனைத்து பகுதிகளையும் நீக்க வேண்டிய தேவை இருக்கலாம். அமெரிக்க ஐக்கிய நாட்டில் இந்த நோயினால் பாதிக்கப்பட்ட 98 விழுக்காடு மக்கள் 5 ஆண்டுகள் உயிர்வாழும் விகிதத்தில் உள்ளதாகக் கண்டறியப்பட்டுள்ளனர்.  

2015 ஆம் ஆண்டின் நிலவரப்படி 3.2 மில்லியன் மக்கள் கேடயச் சுரப்பி புற்றுநோயினால் பாதிக்கப்பட்டனர். 2012 இல் 2,98,000 புதிய நோயாளிகள் கண்டறியப்பட்டனர். இதில் பெரும்பானமையான மக்கள் 35 மற்றும் 65 வயதில் இருந்தனர். இந்நோயினால் ஆண்களை விட பெண்களே அதிகம் பாதிக்கப்பட்டனர். கடந்த சில ஆண்டுகளில் நோயினைக் கண்டறியும் விதங்களில் ஏற்பட்டுள்ள மாற்றங்களினால் பாதிக்கப்பட்டவர்களின் எண்ணிக்கை அதிகமாகியுள்ளது. 2015 இல் இந்த நோயினால் இறந்தவர்களின் எண்ணிக்கை 31,900 ஆக கண்டறியப்பட்டுள்ளது.  

## நிலைகள்
# இந்தியாவில் பாலினப் பாகுபாடு



** இந்தியாவில் பாலினப் பாகுபாடு** *(Gender inequality in India)* என்பது இந்தியாவில் ஆணுக்கும் பெண்ணுக்கும் இடையில் நலவாழ்வு, கல்வி, பொருளியல், அரசியல் சார்ந்த சமனின்மையைக் குறிக்கிறது.  

பாலினச் சமனின்மைகளும் அவை உருவாக்கும் சமூகக் காரணிகளும் இந்தியாவில் பாலின விகிதத்தை மாற்றுவதோடு மகளிரின் வாணாள் நலவாழ்வின் தரத்தையும் கல்வி வளர்ச்சியையும் பொருளியல் மேம்பாட்டையும் குறைக்கின்றன. இந்தியாவில் பாலினச் சமனின்மை என்பது ஆண், பெண் அக்கறையைச் சார்ந்த ஒரு பன்முகச் சிக்கல் ஆகும். சிலர் பல்வேறு பாலினச் சமன்மை சார்ந்த சுட்டிகள் ஆண்களை மேம்பாடற்ற நிலையில் இறுத்துவதாக வாதிடுகின்றனர். என்றாலும், இந்தியப் பங்களிப்பை ஒட்டுமொத்தமாகப் பார்க்கும்போது பலவகையில் பெண்கள் தரங்குறைந்த நிலையிலேயே உள்ளனர். இந்தியாவில் தலைமுறை தலைமுறையாக பாகுபாட்டுப் போக்கு இருபாலாருக்கும் இடையில் நிலவி வருவதால் இருபாலாருமே தம் வாழ்வில் தாக்கமுற்று வந்துள்ளனர். இந்திய அரசியல் அமைப்புச் சட்டம் ஆணும் பெண்ணும் சமமென வகுத்தாலும் நடைமுறையில் இன்னமும் பாலினப் பாகுபாடு தொடர்ந்து நிலவிவருகிறது.  

பணியிடம் உட்பட, பல களங்களில் பெண்களோடு ஒப்பிடும்போது பாலினப் பாகுபாடு பெரும்பாலும் ஆண்களுக்குச் சாதகமாகவே உள்ளது என ஆராய்ச்சிகள் காட்டுகின்றன.> பாலினப் பாகுபாடு பெண்களின் வாழ்க்கைப்பணி வளர்ச்சி முதல் மனநல ஒழுங்கின்மை மேம்பாடு வரை பலவகைகளில் பெண்களுக்கு ஊறு விளைவிக்கின்றது. கற்பழிப்பு, வரதட்சினைக் கொடுமை, வன்கலவி சார்ந்த இந்தியச் சட்டங்கள் பெண்களின் பாதுகாப்பை வற்புறுத்தினாலும் நடைமுறையில் அஞ்சத்தகுமுறையிலும் வேகத்திலும் இக்கொடுமைகள் பல பெண்களைத் தாக்கிவருகின்றன.  

## பாலினப் புள்ளியியல்
2012 ஆம் ஆண்டின் உலக வங்கியின் பாலினப் புள்ளியியல் தரவுத்தளத்தில் இருந்து இந்தியாவின் இருபாலினத் தகவல்கள் பல்வேறு சமனின்மைகள் வாரியாக கீழ்வரும் பட்டியல் தொகுத்து தருகிறது.  
!!| <span>பெண்கள்  
(இந்தியா)</span>  
!! | <span>ஆண்கள்  
(இந்தியா)</span>  
!!| <span>பெண்கள்  
(உலக அளவில்)</span>  
!! | <span>ஆண்கள்  
(உலக அளவில் )</span>  
|-  
|குழந்தைகள் இறப்பு வீதம் (1,000 பிறப்புகளுக்கு)  
||44.3  
||43.5  
||32.6  
||37  
|-  
|பிறப்பு நிலையில் உயிர்தரிப்பு, (ஆண்டுகளில்)  
||68  
||64.5  
||72.9  
||68.7  
|- எதிர்பார்க்கத்தகும் பள்ளிப் படிப்பு ஆண்டுகள்  
||11.3  
||11.8  
||11.7  
||12.0  
|-  
|தொடக்கப் பள்ளி முடிக்கும் வீதம், (%)  
||96.6  
||96.3  
|-  
|}
# செரார் மூரு


**செரார் ஆல்பர்ட் மூரு** (*Gérard Albert Mourou*, ; பிறப்பு: சூன் 22, 1944) என்பவர் பிரெஞ்சு அறிவியலாளரும், மின்பொறியியல், சீரொளி ஆகிய துறைகளில் முன்னோடியும் ஆவார். குற்றொலித் துடிப்பு மிகையாக்கம் எனும் வழிமுறையைக் கண்டுபிடித்தமைக்காக இவருக்கும், டோனா இசுட்ரிக்லாண்ட் என்பவருக்கும் 2018-ஆம் ஆண்டிற்கான இயற்பியலுக்கான நோபல் பரிசு வழங்கப்பட்டது. இவர்கள் கண்டுபிடித்த வழிமுறை மூலம் உயர்ச் செறிவு (டெராவாட்டு) கொண்ட மீக்குறுஞ்சீரொளித் துடிப்புகள் உருவாக்கப் பயன்பட்டன.  

## பணி
மூரு பயன்முறை ஒளியியல் ஆய்வுகூடத்தின் பணிப்பாளராக 2005 முத 2009 வரை பணியாற்றினார். ஏக்கோல் பல்தொழிநுட்பக் கழகத்தில் பேராசிரியராகப் பணியாற்றி வருகிறார். மிச்சிகன் பல்கலைக்கழகத்தில் 30 ஆண்டுகளுக்கும் மேலாகப் பணியாற்றி ஓய்வுநிலைப் பேராசிரியராக உள்ளார். மிச்சிகன் பல்கலைக்கழகத்தின் மீவேக ஒளியியல் அறிவியல் மையத்தின் முதலாவது பணிப்பாளராக இருந்தார். 1977 இல் இரோசெச்டர் பல்கலைக்கழகத்தில் பேராசிரியராகப் பணியாற்றிய போது அவரும் அவரது மாணவரான டோனா இசுட்டிரிக்லாண்டும் தமது நோபல் பரிசு பெற்ற ஆய்வை மேற்கொண்டனர்.
# இட்டாமைசின்



**இட்டாமைசின்** *(Etamycin)* என்பது C<sub>44</sub>H<sub>62</sub>N<sub>8</sub>O<sub>11</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வைரிடோகிரைசீன் என்ற பெயராலும் இச்சேர்மம் அறியப்படுகிறது. கடல்வாழ் ஆக்டினோமைசெட்டு பாக்டிரியாவிலிருந்து தனித்துப் பிரிக்கப்பட்ட வளைய பெப்டைடு எதிர் உயிரி என்று இதை வகைப்படுத்துகிறார்கள் . லாவ்சன் மற்றும் அவரது சக பணியாளர்கள் 1957 ஆம் ஆண்டில் சிடெரப்டோமைசெசு பாக்டீரியா இனத்திலிருந்து முதன்முதலில் பிரித்து எடுத்தார்கள் .
# தொசாலினோன்



**தொசாலினோன்** *(Thozalinone)* என்பது C<sub>11</sub>H<sub>12</sub>N<sub>2</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இப்பெயர் அமெரிக்காவில் ஏற்றுக்கொள்ளப்பட்ட பெயராகும். சிடிம்சென் என்பது குறியீட்டுப் பெயராகவும், முன்னாள் வளர்ச்சி குறியீட்டுப் பெயர் சி.எல்- 39808 என்றும் அறியப்படுகிறது. மேலும், தொசாலினோன் ஐரோப்பாவில் ஒரு மனநல ஊக்கியாகப் பயன்படுத்தப்படுகிறது. ஒரு பசியொடுக்கும் மருந்தாகவும், டோபாமைன் என்ற நரம்புக்கடத்தியைத் தூண்டும் மருந்தாகவும் இச்சேர்மம் கருதப்படுகிறது. இதனை ஒத்த சேர்மமான பெமோலைன் போல தூண்டுதல் வழியாக குறைந்த அளவுக்கு நாரெபிநெப்ரின், டோபாமைன் போன்றவற்றை வெளிவிடும் செயலிலும் பங்குவகிப்பதாக நம்பப்படுகிறது. வெளிப்படையாக தீங்கேதும் ஏற்படுத்தாத சேர்மம் போலத் தோன்றினாலும் மற்ற மனநல ஊக்கிகள் போல அல்லாமல் இது கேட்டகாலமீன்களை அதிகரிக்கிறது.  

## இதையும் காண்க
- பெனோசோலோன்
# யுரேனியம் டைசெலீனைடு



**யுரேனியம் டைசெலீனைடு** *(Uranium diselenide)* என்பது USe<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யுரேனியம் மற்றும் செலீனியம் தனிமங்கள் சேர்ந்து இச்சேர்மம் உருவாகிறது. செஞ்சாய்சதுர படிகக் கட்டமைப்புத் திட்டத்தில் உருவான β வடிவ யுரேனியம் டைசெலீனைடு சேர்மமும் அறியப்படுகிறது. பல்வேறாகக் காணப்படும் படிகக் குடும்பங்களில் இது PbCl2 குடும்பத்துடன் பொருந்தி அமைந்துள்ளது. a: 7.455 Å, b: 4.2320 Å, c= 8.964 Å. என்பவை இச்சேர்மத்தினுடைய ஓர் அலகுக் கூட்டின் பரிமாணங்களாகும். வெப்பநிலை 14 கெல்வினுக்கு கீழாக இருக்கும்போது மட்டும் இச்சேர்மம் வழக்கத்திற்கு மாறாக நேர்காந்தம் எனப்படும் பெரோகாந்தப் பண்பை வெளிப்படுத்துகிறது .  

செலீனியத்திற்கு மாற்றாக தெலூரியத்தை வெவ்வேறு அளவுகளில் பதிலீடு செய்து அணிக்கோவையின் அளவை விரிவுபடுத்தவும், பெரோகாந்த கியூரி வெப்பநிலையை அதிகரிக்கவும் முடியும் .
# கீதா கோபிநாத்


**கீதா கோபிநாத்** (*Gita Gopinath*) ஓர் இந்திய-அமெரிக்க பொருளாதார அறிஞர் ஆவார் (பிறப்பு 8 டிசம்பர் 1971). இவர் ஆர்வர்டு பல்கலைக்கழகத்தில் இச்சான் சுவான்டிரா பன்னாட்டு பொருளாதார ஆய்வு பேராசியராக பணிபுரிகிறார். அக்டோபர் 2018இல் அனைத்துலக நாணய நிதியத்தின் முதன்மை பொருளாதார அறிஞராக நியமிக்கப்பட்டார். இவர் தேசிய பொருளாதார ஆராய்ச்சி பணியகத்தின் பன்னாட்டு நிதியும் பேரினப் பொருளியலும் என்பதன் துணை இயக்குநராகவும் உள்ளார். இவரின் ஆராய்ச்சி ‘பன்னாட்டு நிதியும் பேரினப் பொருளியலும்’ என்பதை முதன்மைபடுத்தியே உள்ளது. இவர் கேரள முதலமைச்சருக்கு பொருளாதார ஆலோசகராகவும் உள்ளார்.
# முப்பிரி எக்சு நோய்க்குறி

**முப்பிரி எக்சு நோய்க்குறி** *(Triple X syndrome)* அல்லது **முப்படி எக்சு நோய்த்தொகை** என்பது பெண்களின் ஒவ்வொரு உயிரணுக்களிலும் ஒரு எக்சு நிறப்புரி அதிகமாக இருப்பதைக் குறிக்கிறது. இதனால் சராசரியை விட சற்று உயரமாக வளர்ச்சி அடைவர்  

பேசுவதற்கான சிகிச்சை, உடல் ரீதியிலான சிகிச்சை மற்றும் ஆலோசனை வழங்குதல் போன்ற பல சிகிச்சைகள் உள்ளன. இதில் 90 விழுக்காடு பெண்கள் அறிகுறி இல்லாததால் இந்த நோயினால் பாதிக்கப்படுகின்றனர்.  

## அறிகுறிகள்
முப்பிரி எக்சு நோய்க்குறி பாதிக்கப்பட்ட பெண்களை கண்டறிய இயலாததால் இந்த நோயின் தாக்கங்களை வகைப்படுத்த இயலவில்லை.  

### உடல் ரீதியிலான் அறிகுறிகள்
சராசரியை விட சற்று உயரமான வளர்ச்சி, கண் இமை மடிதல், தசைகள் வலிமையின்மை, ஐந்தாவது விரல் நான்காவது விரலைநோக்கி மடிதல் ஆகியவை இதன் அறிகுறிகள் ஆகும். இயல்பாக மற்ற பெண்களின் வளர்ச்சியை விட சற்று அதிகமான உயரம் கொண்டிருப்பதே பொதுவான அறிகுறியாகும்.<gallery>  
படிமம்:XXXSyndromeA.png|முப்பிரி எக்சு நோய்த் தொற்று நோயினால் பாதிக்கப்பட்ட இரண்டு வயது பெண்ணின் கண்கள் மேலும் இதனால் பாதிக்கப்பட்ட பெண்களின் சராசரி நுண்ணறிவு எண் 20 க்கும் கீழாக இருக்கும்.
# பிறவி வளைபாதம்



**பிறவி வளைபாதம் **அல்லது** பிறவிக் கோணல் அடிக்கால் (Clubfoot**) என்பது ஒரு பிறவிக் குறை ஆகும். இந்த பாதிப்போடு பிறந்தவர்களின் ஒரு பாதமோ அல்லது இரு பாதங்களோ கீழே பக்கவாட்டாக அல்லது மேல்நோக்கி அல்லது உள்நோக்கி திரும்பி இருக்கும். பாதிக்கப்பட்ட காலானது, மற்ற சாதாரணக் காலைவிட சிறியதாக இருக்கும். இந்த பாதிப்பு உள்ளவர்களில் பாதிபேருக்கு இரு கால்களும் இந்த பாதிப்புக்கு ஆளாகுகிறது. இந்த பாதிப்புக்கு ஆளான பெரும்பாலானவர்களுக்கு உடன் பிற சிக்கல்கள் இருப்பது இல்லை. சிகிச்சை அளிக்கப்படாத பிறவி வளைபாதம் கொண்ட குழந்தையின், கால் வெளி விளிம்பில் நடக்கும் பொழுது சில சிக்கல்கள் ஏற்படும்.  

இது ஏற்படுவதற்கான சரியான காரணம் தெரியவில்லை. சிலசமயம் மூட்டு மடக்கம் மற்றும் பிளந்தமுள் ஆகியவற்றின் தொடர்பு இருக்கலாம். இந்த பாதிப்பு இரட்டைக் குழந்தைகளுக்கு ஏற்படும்போது, இந்தபாதிப்பில்லாமல் நல்லபடியாக இருக்க இன்னொரு குழந்தைக்கு 33% வாய்ப்பு உள்ளது. பிறவி வளைபாதம் பிறந்த நேரத்தில் கண்டறியப்படுகிறது என்றாலும், பல சந்தர்ப்பங்களில் கருவிலேயே அல்ட்ராசவுண்ட் ஸ்கேன் என்னும் மீயொலி பரிசோதனையின் மூலம் கண்டுபிடிக்கப்படுகிறது.  

பிறவி வளைபாதம் உள்ள பெரும்பாலான குழந்தைகளுக்கு அறுவை சிகிச்சை இல்லாமல் வழக்கமாக பிறந்ததில் இருந்தே தசை நீட்சி, மாவுக்கட்டு, பிணைச்சட்டம் போன்றவற்றின் மூலம் சிகிச்சை மேற்கொள்ளப்பட்டுப் படிப்படியாக சரி செய்யப்படுகிறது. பெரும்பாலான குழந்தைகள் குதிகாலின் தசைநாரானது தொடர்ந்து இறுக்கம் அடைகிறது. இதனை விடுவிக்க ஒரு சிறிய அறுவைச் சிகிச்சை மேற்கொள்ளப்படும். இந்த சிகிச்சையின்போது மருத்துவரால் மிக மெல்லிய கருவியால் தசைநார் வெட்டப்படுகிறது. இந்தக் காயமானது தையல் போட தேவையிலாத அளவு மிகச் சிறியதாக இருக்கும். காயம் ஆறும் வரை அந்த தசைநாரைப் பாதுகாக்க மாவுக்கட்டு போடப்படும். மாவுக்கட்டு நீக்கப்பட்ட நேரத்தில், குதிகால் தசைநார் சரியாக நீண்டு பிறவி வளைபாதம் முழுமையாக சரி செய்யப்படுகிறது.  குழந்தைக்கு ஒரு சில ஆண்டுகளுக்கு  பிரேஸ் என்னும் பிணைச்சட்டம்  அணிவிக்கப்படுகிறது. பெரும்பாலான குழந்தைகள் நான்கு ஆண்டுகள் இந்த பிணைச்சட்டத்தை அணியவேண்டி இருக்கும். பிணைச்சட்டத்தை  பராமரிக்கும் விதத்தில் சரியான கோணத்தில் கால் இருக்கும்படி அவ்வப்போது திருத்தி அமைக்கப்படும். இந்த பிணைச்சட்டத்தை இரவு நேரங்களில் பெரும்பாலும் பயன்படுத்த வேண்டும். சுமார் 20% பேருக்கு, மேலும் அறுவை சிகிச்சை தேவைப்படுகிறது.  

புதியதாக பிறக்கும் 1,000 குழந்தைகளில் ஒரு குழந்தைக்கு வளைபாதம் ஏற்படுகிறது. பிறவி வளைபாதம் குறைபாடு ஏற்பட பெண்களை விட ஆண்களுக்கு இரண்டு மடங்கு அதிக வாய்ப்பு உள்ளது.
# கிராட்டோனைட்டு



**கிராட்டோனைட்டு** *(Gratonite)* என்பது Pb<sub>9</sub>As<sub>4</sub>S<sub>15</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமத்தை ஈயம்-ஆர்சனிக் சல்போவுப்பு கனிமம் என்று வகைப்படுத்துகிறார்கள். பெரு நாட்டில் உள்ள செரோ டி பாசுக்கோ நகரில் அமைந்திருக்கும் முதன்மைச் சுரங்கத்தில் 1939 ஆம் ஆண்டு கண்டறியப்பட்டது. 1880 -1970 காலப்பகுதியில் வாழ்ந்த புவியியலாளர் எல்.சி.கிராட்டனை கௌரவிக்கும் வகையில் அப்புதிய கனிமத்திற்கு கிராட்டோனைட்டு எனப் பெயரிடப்பட்டது. கிராட்டன் நீண்ட காலத்திற்கு செரோ டி பாசுக்கோ சுரங்கத்துடன் தொடர்பு கொண்டிருந்தார்.  

பன்னாட்டு கனிமவியல் சங்கம் கிராட்டோனைட்டு கனிமத்தை Gtn என்ற குறியீட்டால் அடையாளப்படுத்துகிறது.
# கிராப்டோனைட்டு



**கிராப்டோனைட்டு** *(Graftonite)* என்பது (Fe<sup>2+</sup>,Mn,Ca)<sub>3</sub>(PO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமத்தை இரும்பு(II),மாங்கனீசு, கால்சியம் பாசுப்பேட்டு கனிமம் என்று வகைப்படுத்துகிறார்கள். மடிப்புகளாகவும் மணிகளாகவும் பழுப்பு, செம்பழுப்பு, இளஞ்சிவப்பு நிறங்களில் ஒற்றைச் சாய்வு கொண்ட முப்பட்டக அமைப்பில் இக்கனிமம் தோன்றுகிறது. கண்ணாடி போல மிளிர்வும், 5 என்ற மோவின் கடினத்தன்மை எண் அளவும், 3.67 முதல் 3.7 என்ற ஒப்படர்த்தியும் கிராப்டோனைட்டின் இயற்பியல் பண்புகளாகும்.  

ஐக்கிய அமெரிக்க மாநிலங்களில் ஒன்றான நியூ ஹாம்சயர்நியூ ஆம்சையர் மாநிலத்தின் கிராப்டன் மாகாணத்தில் அமைந்திருக்கும் கிராப்டன் நகர மெல்வின் மலை இக்கனிமத்தின் அமைவிடமாக கண்டறியப்பட்டது.
# கோ. பாலசுப்ரமணியன்

**கோ. பாலசுப்ரமணியன்** (*G. Balasubramanian*, பிறப்பு: 15 ஏப்ரல் 1959) தமிழ்ப் பல்கலைக்கழகத்தின் துணைவேந்தராக 4 அக்டோபர் 2018 முதல் 3 அக்டோபர் 2021 வரை பணியாற்றியுள்ளார்.  

## பிறப்பு
திருவாரூர் மாவட்டம் மன்னார்குடி வட்டத்தில் உள்ள காடுவாக்குடியில் பிறந்த இவர், மதுரை காமராசர் பல்கலைக்கழகத்தில் மொழியியலிலும் (1983) தமிழ் இலக்கியத்திலும் (1989) முதுகலை பயின்று, முனைவர் பட்டம் (1989) பெற்றுள்ளார். திராவிடப் பல்கலைக்கழகத்தில் இணைவேந்தராகப் (2016-18) பணியாற்றியுள்ளார். மொழியியல், தமிழியல் தொடர்பான ஆய்வுக்கட்டுரைகளை எழுதியுள்ளார். சிங்கப்பூர் கல்வி அமைச்சகத்தில் ஆசிரியர்களுக்கு சிறப்புப்பயிற்சி அளித்துள்ளார். சிங்கப்பூர் சமூக அறிவியல் பல்கலைக்கழகத்தில் தேர்வாளராகவும் இருந்துள்ளார்.  
செக்கோஸ்லோவாகியா (2011), ஹாங்காங் (1997) ஆகிய நாடுகளுக்கு திட்டப்பணியாகவும், கருத்தரங்கில் கலந்துகொள்ளவும் சென்றுள்ளார்.  
- Studies in Linguistics, Prof.T.B.Venugopala Panicker Felicitation Volume, (Ed) University of Calicut, 2006
- சங்க இலக்கியத்தில் இயற்கைக் குறியீடு, யரோஸ்லவ் வாச்சக், தமிழில் கோ.பாலசுப்ரமணியன், அடையாளம்,புத்தாநத்தம், முதற்பதிப்பு, 2015
- மொழியியல் ஒப்பு நோக்கு, ஸ்ரீவெங்கடேஸ்வரா பப்ளிகேஷன்ஸ், குப்பம், முதற்பதிப்பு, 2018
- Reflections in Applied Linguistics, Excel India Publishers, New Delhi, First Impression, August 2018

## விருதுகள்
- பல்கலைக்கழக நல்லாசிரியர் விருது (ஆந்திர அரசு, 2013)
# அஜந்தா நடவடிக்கை

**அஜந்தா நடவடிக்கை** (**Operation Ajanta **) என்பது தமிழ்நாட்டில், நக்சலைட்டுகளை ஒடுக்க தமிழ்நாடு அரசின் காவல்துறை அதிகாரி வால்டர் தேவாரம் தலைமையில் காவல் படைகளால் மேற்கொண்ட சிறப்பு நடவடிக்கையாகும்.  
## பின்னணி
மேற்கு வங்கத்தில், நக்சல்பாரி கிராமத்தில் 1967இல் விவசாய எழுச்சி உண்டானது. அதைத் தொடர்ந்து நாட்டின் பல பகுதிகளில் நக்சலைட் இயக்கத்தில் இளைஞர்கள் இணைந்தனர். நக்சலைட் இயக்கத்தை ஆரம்பித்த சாரு மசூம்தார் தமிழகத்திற்கு வந்தபொழுது. அவரைப் பெண்ணாடம் அருகில் உள்ள முந்திரிக் காட்டுக்கு வரவழைத்து கு. கலியபெருமாள், தமிழரசன் போன்றவர்கள் இரகசியமாகக் கூட்டம் போட்டனர். இதனால் தமிழகத்தின் இயக்கத்தில் பல இளைஞர்கள் இணைந்தனர். குறிப்பாக வேலூர் மாவட்டம், தென்னாற்காடு மாவட்டம், தர்மபுரி மாவட்டங்களில் நக்சலைட் ஆதிக்கம் அதிகமாக இருந்தது. இந்த மாவட்டங்களில் கந்துவட்டிக் கொடுமையில் ஈடுபடுபவர்கள், மக்களைச் சுரண்டுபவர்கள் என கருதப்படுவர்களை நக்சலைட்டுகள் அழித்தொழிப்பு செய்து வந்தனர்.  

அப்போது வேலூர் மாவட்டத்தில் செயல்பட்டுவந்த நக்சல் குழுவினர் மீது 1978இல், மத்தூரில் அப்பாசாமி ரெட்டியார் என்பவரை கொலை செய்தது, மடவாளம் இரட்டை கொலை வழக்கு, ஏலகிரிமலை ரெட்டியார் கொலை என, பல கொலை, கொள்ளை, கடத்தல் வழக்குகள் பதியப்பட்டன. இதனால் இதில் சம்பந்தப்பட்ட நக்சசலைட்டுகளை காவல்துறையினர் தேடிவந்தனர். வேலூர் மாவட்டம் திருப்பத்தூர் வட்ட காவல் ஆய்வாளர் பழனிச்சாமி தலைமையிலான காவலர்கள் 1980ஆம் ஆண்டு ஆகத்து 6ஆம் தேதி அதிகாலை ஏலகிரி மலை அடிவாரத்தில் பதுங்கி இருந்த நக்சலைட் சிவலிங்கம், பெருமாள், ராஜப்பா, செல்வம், சின்னதம்பி ஆகியோரை பிடித்தனர்.  

திருப்பத்தூர் நகர காவல் நிலையத்தில் இவர்களிடம் முதல் கட்ட விசாரணை முடித்துவிட்டு அனைவரையும் வேறு ஒரு தனி இடத்துக்கு காரில் அழைத்துச் சென்றபோது, வக்கணம்பட்டி என்ற இடத்தின் அருகே சென்றபோது மறைத்து வைத்திருந்த வெடிகுண்டை நக்சலைட்டுகள் வெடிக்கச் செய்தனர் என்று கூறப்படுகிறது.  
இதில் ஆய்வாளர் பழனிச்சாமி, தலைமைக் காவலர் ஏசுதாஸ், முருகேசன், நக்சலைட்டுகள் பெருமாள், ராஜப்பா, செல்வம் ஆகியோர் உயிரிழந்தனர். படுகாயங்களுடன் நக்சலைட் சின்னதம்பி மீட்கப்பட்டார்.  

## நடவடிக்கைகள்
வேலூர் மாவட்டம், காட்பாடியில் நடந்த ஆய்வாளர் பழனிச்சாமியின் இறுதி ஊர்வலத்தில் அப்போதைய முதல்வர் எம். ஜி. ஆர் கலந்துகொண்டார். தமிழ்நாட்டில் நக்சலைட்டுகளை ஒழிக்க பழனிச்சாமியின் மகள் அஜந்தா பெயரில் ‘ஆபரேஷன் அஜந்தா’ தொடங்க உத்தரவிட்டார். நக்சல் இயக்கத்தினரைப் பிடிக்க நான்கு பிரிவுகள் கொண்ட ஒரு சிறப்புக் காவல் படையை அமைக்கப்பட்டது. இந்த நடவடிக்கை அப்போது டிஐஜியாக இருந்த வால்டர் தேவாரம் தலைமையில் நடைபெற்றது. களத்தில் இருந்த காவல் படையினருக்கு உளவுத்துறை தகவல்களை டிஐஜி மோகன்தாஸ், எஸ்.பி. அலெக்சாண்டர் போன்றோர் அளித்தனர். நடவடிக்கைத் துவக்கப்பட்ட ஓராண்டில் 19 நக்சலைட்கள் கொல்லப்பட்டனர். கடைசியாக 1981இல் மூன்று நக்சலைட்கள் கொல்லப்பட்டனர். இவ்வாறு கொல்லப்பட்டவர்களில் பலர் நிராயுதபாணிகள் என்றும், பலர் கொல்லப்பட்டு கணக்கில் கொண்டுவரப்படாமல் காணாமல் போனவர்களாக ஆக்கப்பட்டனர் என்ற குற்றச்சாட்டு நிலவுகிறது.  

## நினைவுச் சின்னம்
அஜந்தா நடவடிக்கையில் கொல்லபட்ட நக்சல் தலைவர்களான பாலன், அப்பு ஆகியோருக்கு தருமபுரி மாவட்டம் நாயக்கன் கொட்டாயில் நினைவுச் சின்னம் அமைக்கப்பட்டுள்ளது.  

, அப்பு ஆகியோருக்கு தருமபுரி மாவட்டம் நாயக்கன் கொட்டாயில் அமைக்கப்பட்டுள்ள நினைவுச் சின்னம் மற்றும் சிலைகள்]]
# சோடியம் பெர்சல்பேட்டு


**சோடியம் பெர்சல்பேட்டு** *(Sodium persulfate)* என்பது Na<sub>2</sub>S<sub>2</sub>O<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெராக்சிடைகந்தக அமிலத்தினுடைய (H2S2O8) சோடியம் உப்பு சோடியம் பெர்சல்பேட்டு ஆகும். வெண்மை நிறத்தில் திண்மமாக காணப்படும் இச்சேர்மம் ஓர் ஆக்சிசனேற்ற முகவராகும். சோடியம் பெர்சல்பேட்டு தண்ணீரில் கரைகிறது. கிட்டத்தட்ட நீருறிஞ்சா பண்புடன் நிலைப்புத்தன்மை கொண்ட சேர்மமாக இது காணப்படுகிறது.  
## தயாரிப்பு முறை
சோடியம் ஐதரசன் சல்பேட்டை மின்னாற்பகுப்பு ஆக்சிசனேற்றம் செய்து இவ்வுப்பு தயாரிக்கப்படுகிறது.  
:2 NaHSO<sub>4</sub> → Na<sub>2</sub>S<sub>2</sub>O<sub>8</sub> + H<sub>2</sub>  
பிளாட்டினம் நேர்மின் வாயில் இந்த ஆக்சிசனேற்றம் நிகழ்கிறது. இவ்வழிமுறையில் 2005 ஆம் ஆண்டில் மட்டும் 165,000 டன்கள் உற்பத்தி செய்யப்பட்டுள்ளது.  
சோடியம் பெர்சல்பேட்டிலிருந்து ஐதரசன் சல்பேட்டாக மாறும் வினையின் ஏற்ற இறக்க செயல்திறன் 2.1 வோல்ட்டு ஆகும். இந்த அளவு ஐதரசன் பெராக்சைடின் செயல்திறனைக் (1.8 வோல்ட்டு) காட்டிலும் அதிகமாகும். ஆனால் ஓசோனைக்காட்டிலும் (2.2 வோல்ட்டு) குறைவாகும் . தளத்தில் உருவாகும் சல்பேட்டு தனியுறுப்பின் மின் திறன் 2.7 வோல்ட்டு ஆகும்.  
பிளாட்டினம் நேர்மின் வாயைப் பயன்படுத்தி உப்புகளை உற்பத்தி செய்வதில் சில இடையூறுகளும் ஏற்படுகின்றன. ஆக்சிசன் வெளியேறுவதால் இச்செயல்முறையானது திறனற்ற செயல்முறையாகக் கருதப்படுகிறது. விளைபொருளில் பிளாட்டினம் அரிமானத்தால் தோன்றும் மாசுக்கள் கலந்துவிடுகின்றன. எனவே போரான் கலப்பு வைர மின்வாய்கள் மரபார்ந்த பிளாட்டினம் மின்வாய்களுக்கு மாற்றாக மாற்று மின்வாய்களாகப் பயன்படுத்த பரிந்துரைக்கப்படுகின்றன.  
## பயன்பாடுகள்
அக்ரைலோநைட்ரைல் பியூட்டாடையீன் சிடைரீன் போன்ற சிடைரீன் அடிப்படையிலான பலபடிகளுக்குரிய பால்ம பலபடியாக்கல் வினைகளுக்குத் தேவையான தனியுறுப்பு தொடக்கப் பொருளாக இது பயன்படுத்தப்படுகிறது. மேலும் இது பார்மால்டிகைடு பசைகளில் ஈரமாற்றலுக்கும் பயனுள்ளதாக உள்ளது.  
## பிற பயன்கள்
முடி அலங்காரப் பொருட்களில் வெளுப்பாக்கியாகவும் அழுக்கு நீக்கிகளின் பகுதிக்கூறாகவும் சோடியம் பெர்சல்பேட்டு பயன்படுத்தப்படுகிறது. துத்தநாகம் மற்றும் மின்சுற்றுப் பலகைகள் செதுக்கும் கலவைகளில் பயன்படும் அமோனியம் பெர்சல்பேட்டுக்குப் பதிலாக இதைப் பயன்படுத்துகிறார்கள். தாமிரம் மற்றும் சில வேதிப்பொருட்களை தூய்மையாக்கும் செயல் முறைகளிலும் இதைப் பயன்படுத்துகிறார்கள்.  
மண்ணை பாங்கு படுத்தும் ஒரு வேதிப்பொருளாகவும், மண் மற்றும் நிலத்தடி நீரை சீராக்கும் பொருளாகவும் இதைப் பயன்படுத்துகிறார்கள். சாயங்களை பேரளவில் தயாரிக்கவும், மாவுப் பொருள்களை வெளிறச் செய்யும் செயலூக்கிகளை திருத்தவும், நெசவுத் தொழிலில் கஞ்சிநீக்கம் செய்யவும் பயன்படுகிறது.  
## கரிம வேதியியல் பயன்
சோடியம் பெர்சல்பேட்டு ஆக்சிசனேற்றும் முகவராக வேதியியலில் பயன்படுத்தப்படுகிறது. குறிப்பாக எல்ப்சு பெர்சல்பேட்டு ஆக்சிசனேற்றம் மற்றும் பாய்லேண்டு-சிம்சு ஆக்சிசனேற்ற வினைகள் சில உதாரணங்களாகும். இரும்பு(II)சல்பேட்டை தனியுறுப்பு தொடக்கப் பொருளாகப் பயன்படுத்தி அப்போசயனின் சேர்மத்திலிருந்து டையப்போசயனினாக தொகுக்கும் தொகுப்பு வினையிலும் இச்சேர்மம் பயன்படுகிறது .  
:  
## தற்காப்பு
இதுவோர் ஆக்சிகரணியாக இருப்பதால் காகிதம் போன்ற கரிமச் சேர்மங்களுடன் சேர்ந்து எளிதில் எரியக்கூடிய பொருளாக உருவாகிறது.
# டெனிசு முக்வேகி


**டெனிசு முக்வேகி** (*Denis Mukengere Mukwege*, ; பிறப்பு: மார்ச் 1, 1955) என்பவர் காங்கோவைச் சேர்ந்த பெண்நோயியலாளரும், மனித உரிமை செயற்பாட்டாளரும் ஆவார். இவர் புக்காவு நகரில் பான்சி மருத்துவமனையை ஆரம்பித்து, அங்கு ஆயுதக்குழுக்களால் பாலியல் வன்முறைக்குள்ளாக்கப்பட்ட காங்கோ பெண்களுக்கு சிகிச்சையளிப்பதில் ஈடுபட்டுள்ளார். இரண்டாவது காங்கோ போர்க் காலத்தில் (1998 - 2003) இருந்து பாதிப்புக்குள்ளான ஆயிரக்கணக்கான பெண்களுக்கு ஒரு நாளைக்குக் குறைந்தது 10 சத்திர சிகிச்சைகள் வரை இவர் இங்கு மேற்கொண்டுள்ளார்.  

2018 ஆம் ஆண்டில், இவருக்கும், ஈராக்கைச் சேர்ந்த நாதியா முராத் என்பவருக்கும் "போர் மற்றும் ஆயுத மோதல்களில் பாலியல் வன்முறைகளை ஆயுதமாகப் பயன்படுத்துவதற்கு எதிரான அவர்களின் முயற்சிகளுக்காக" அமைதிக்கான நோபல் பரிசு வழங்கப்பட்டது.
# காடோவிகோவைட்டு

**காடோவிகோவைட்டு** *(Godovikovite)* என்பது (NH<sub>4</sub>)Al(SO<sub>4</sub>)<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஓர் அரிய சல்பேட்டுக் கனிமம் ஆகும். கனிமத்தின் இயைபில் அலுமினியத்திற்குப் பதிலாக இரும்பும் ஒரு பகுதியாக இங்கு பதிலீடு செய்யப்பட்டிருக்கலாம். காடோவிகோவைட்டை நீரேற்ற வினைக்கு உட்படுத்துவதால் அமோனியம் படிகாரமும் திகெர்மிகைட்டும் உருவாகின்றன. பாறை இழையமைப்போடு நுண்துளைகளுடன் பொதுவாக வெண்மை நிறப் பொதிகளாக இக்கனிமம் உருவாகிறது. தனி படிகங்கள் மிகச்சிறிய அறுகோண தகடுகளாக காணப்படுகின்றன. நிலத்துக்கு அடியில் கனன்றுகொண்டு கொண்டிருக்கும் நிலக்கரி சுரங்கங்களின் சூழலில் குவியல்களாக காடோவிகோவைட்டு காணப்படுகிறது. அங்கு காணப்படும் சல்பேட்டு கனிம மேலோட்டில் மில்லோசெடிகைட்டுடன் ஒன்றாகச்சேர்ந்து இதுவும் காணப்படுகிறது .  

உருசியாவில் உள்ள தெற்கு யூரல் மலை மண்டலத்தில் அமைந்திருக்கும் செலியாபின்சுக் மாகாண செலியாபின்சுக் நிலக்கரி வடிநிலத்தில் முதன்முதலாக 1988 ஆம் ஆண்டு காடோவிகோவைட்டு கண்டறியப்பட்டது. 1927 முதல் 1995 வரையிலான காலகட்டத்தைச் சேர்ந்த உருசிய கனிமவியலாலர் அலெக்சான்டரோவிச்சு காடோவிக்கோவ் நினைவாக கனிமத்திற்கு காடோவிகோவைட்டு என்ற பெயர் சூட்டப்பட்டது .
# மெலோனைட்டு



**மெலோனைட்டு** *(Melonite)* என்பது NiTe<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஓர் உலோகக் கனிமம் ஆகும். நிக்கல் உலோகத்தின் தெலூரைடு உப்பு மெலோனைட்டு என்று வகைப்படுத்தப்படுகிறது. ஒளிபுகாத் தன்மையுடன் வெண்மை மற்றும் சிவப்பு கலந்த வெண்மை நிறத்தில் காணப்படுகிறது. காற்றில் ஆக்சிசனேற்றம் அடைந்து பழுப்பு நிரமாக மங்கலாகிறது.  

பிரடெரிக் அகசுடசு கெந்து 1866 ஆம் ஆண்டு கலிபோர்னியாவில் உள்ள காலவெராசு மாகாணத்தின் மெலோன்சு மற்றும் சிடானிசுலாசு சுரங்கங்களில் இக்கனிமத்தைக் கண்டறிந்தார்.  

முக்கோண வடிவமைப்பில் 0001 திசைப் பிளவு கொண்ட படிகங்களாக மெலோனைட்டு உருவாகிறது. 7.72 என்ற ஒப்படர்த்தி மதிப்பும் மோவின் கடினத்தன்மை 1-1.5 என்ற மதிப்பும் கொண்ட மெலோனைட்டு ஒரு மென்மையான கனிமமாகக் கருதப்படுகிறது.
# ஈய நஞ்சூட்டல்

**ஈய நஞ்சூட்டல்** (*Lead poisoning*) என்பது ஈயத்தினால் மனித உடலில் ஏற்படும் ஒருவகை நச்சுத்தன்மை ஆகும். அடி வயிற்றில் வலி ஏற்படுதல், மலச்சிக்கல், தலைவலி, அரிப்புத் தோலழற்சி, மறதிநோய், மலட்டுத்தன்மை, கை மற்றும் கால்களில் வற்றுணர்வு ஏற்படுதல் ஆகியவை அறிகுறிகளாகும். இந்த நச்சுத் தாக்குதலினால் பெரும்பான்மையாக நடத்தையியலில் பிரச்சினைகளும் , 10 விழுக்காடு அறிவார்ந்த இயலாமைகளும் ஏற்படுகின்றன. குருதியில் உள்ள ஈயத்தின் அளவைப் பொருத்து இது அளவிடப்படுகிறது.  

ஈய நஞ்சூட்டல் என்பது வருமுன் காக்கக்கூடியது ஆகும். மேலும் நீர் அல்லது மண் போன்றவற்றில் இருந்து நீக்கப்படவேண்டிய ஈயத்தின் அளவுகள் மற்றும் வண்ணப்பூச்சு மற்றும் பாறை எண்ணெய் போன்றவற்றில் சட்டத்தின் படியான அளவுகளில் ஈயத்தினைச் சேர்ப்பது போன்றவற்றின் மூலமாகவும் இதனைத் தவிர்க்கலாம். இடுக்கல் சிகிச்சை போன்றவற்றின் மூலமாகவும் இதனைக் குணப்படுத்தலாம்.
# பிரான்செசு ஆர்னோல்டு


**பிரான்செசு ஆமில்டன் ஆர்னோல்டு** (*Frances Hamilton Arnold*, பிறப்பு: சூலை 25, 1956) இவருக்கு நோபல் பரிசின் ஒரு பாதியும், ஏனைய பாதி ஜார்ஜ் சிமித், கிரெக் வின்டர் ஆகியோருக்கு வழங்கப்பட்டது.  

## ஆரம்பகால வாழ்க்கை
பிரான்செஸ் ஆமில்டன் அர்னால்டு சூலை 25, 1956 இல் பிறந்தார். இவரின் தாய் ஜோசபின் இன்மான் (நீ ரூத்தோ) தந்தை, அணு இயற்பியலாளரான வில்லியம் ஹோவர்ட் அர்னால்டு ஆவர். இவர் லெப்டினன்ட் ஜெனரல் வில்லியம் ஹோவர்ட் அர்னால்டின் பேத்தி ஆவார். இவர் பிட்ஸ்பர்க் புறநகர்ப் பகுதியான எட்ஜ்வுட் , ஷாடிசைட் மற்றும் ஸ்குரில் ஹில்லின் பிட்ஸ்பர்க் சுற்றுப்புறங்களில் வளர்ந்தார். 1974 இல் நகரத்தின் டெய்லர் ஆல்டர்டிஸ் உயர்நிலைப் பள்ளியில் பட்டம் பெற்றார். பின்னர் இவர் வாஷிங்டன் டி.சி.க்குச் சென்றார். மேலும் உள்ளூர் ஜாஸ் சங்கத்தில் ஒரு பணியாளராகவும், ஒரு வண்டி ஓட்டுநராகவும் பணியாற்றினார்.  

அர்னால்ட் 1979 இல் பிரின்ஸ்டன் பல்கலைக்கழகத்தில் இயந்திர மற்றும் விண்வெளி பொறியியலில் பி.எஸ் பட்டம் பெற்றார். அங்கு இவர் சூரிய ஆற்றல் ஆராய்ச்சியில் கவனம் செலுத்தினார். மீண்டும் பிரின்ஸ்டனில், இவர் பிரின்ஸ்டனின் எரிசக்தி மற்றும் சுற்றுச்சூழல் ஆய்வுகளுக்கான மையத்துடன் இணைந்து படிக்கத் தொடங்கினார்.ராபர்ட் சோகோலாவின் தலைமையில் விஞ்ஞானிகள் மற்றும் பொறியியலாளர்கள் அடங்கிய அந்தக் குழு நிலையான எரிசக்தி ஆதாரங்களை உருவாக்குவதற்காகப் பணிபுரிந்தது.  

1979 இல் பிரின்ஸ்டனில் பட்டம் பெற்ற பிறகு, அர்னால்ட் தென் கொரியா மற்றும் பிரேசில் மற்றும் கொலராடோவின் சூரிய ஆற்றல் ஆராய்ச்சி நிறுவனத்தில் பொறியாளராக பணியாற்றினார்.  

பின்னர் இவர் பெர்க்லியின் கலிபோர்னியா பல்கலைக்கழகத்தில் சேர்ந்தார். அங்கு இவர் 1985 ஆம் ஆண்டில் வேதியியல் பொறியியலில்<nowiki/>முனைவர் பட்டம் பெற்றார் அந்த ஆய்வின் போது உயிர் வேதியியலில் ஆழ்ந்த ஆர்வம் காட்டினார். ஹார்வி வாரன் பிளாஞ்சின் ஆய்வகத்தில் மேற்கொள்ளப்பட்ட இவரது ஆய்வறிக்கையானது வண்ணப்படுவுப்பிரிகை உத்தியின் உறவு பற்றி ஆராய்ந்தது.  

## தனிப்பட்ட வாழ்க்கை
அர்னால்ட் கலிபோர்னியாவின் லா கசாடா பிளின்ட்ரிட்ஜில் வசிக்கிறார். இவர் ஜேம்ஸ் ஈ. பெய்லியை மணந்தார்.2001 ஆம் ஆண்டில் இவர் புற்றுநோயால் இறந்தார். இவர்களுக்கு ஜேம்ஸ் பெய்லி என்ற மகன் இருந்தான். அர்னால்டுக்கு 2005 ஆம் ஆண்டில் மார்பக புற்றுநோய் இருப்பது கண்டறியப்பட்டது.பின்னர் 18 மாதங்களுக்கு சிகிச்சை பெற்றார்.  

அர்னால்ட் 1994 இல் கால்டெக் வானியற்பியல் விஞ்ஞானி ஆண்ட்ரூ ஈ. லாங்கேவை மணந்தார், இவர்களுக்கு வில்லியம் மற்றும் ஜோசப் என்ற இரண்டு மகன்கள் இருந்தனர். லாங்கே 2010 இல் தற்கொலை செய்து கொண்டார், இவர்களது மகன்களில் ஒருவரான வில்லியம் லாங்கே-அர்னால்ட் 2016 ஆம் ஆண்டில் ஏற்பட்ட ஒரு விபத்தில் இறந்தார்.
# சௌராட்டிர சங்க துடுப்பாட்ட அரங்கம்



**சௌராட்டிர சங்க துடுப்பாட்ட அரங்கம் (**Saurashtra Cricket Association Stadium) என்பது ராஜ்கோட்,இந்தியாவில் உள்ள துடுப்பாட்ட அரங்கம் ஆகும். இது  

இது காந்தேரி துடுப்பாட்ட அரங்கம் எனவும் அழைக்கப்படுகிறது) , இது குசராத்து மாநிலத்தின் முதல் சூரிய ஆற்றல் அரங்கம் ஆகும்.  

## புள்ளி விவரங்கள் , சாதனைகள்

; நடத்தப்பட்ட போட்டிகள்  

(அக்டோபர் 4, 2018 இன் படி)  

- தேர்வுத் துடுப்பாட்டம் — 2
- ஒருநாள் பன்னாட்டுத் துடுப்பாட்டம் — 2
- பன்னாட்டு இருபது20 — 2

### போட்டி
நவம்பர் , 2015 இல் இந்த அரங்கம் உட்பட இந்தியாவில் உள்ள ஆறு புதிய துடுப்பாட்ட அரங்குகள் தேர்வுத் துடுப்பாட்டப் போட்டிகள் விளையாடுவதற்குத் தகுதி பெற்றது . குஜராத் லயன்சு அணியின் சொந்த அரங்கமான இதில் 5 போட்டிகள் நடத்தப்பட்டன.  

நவம்பர் 9, 2017 இல் இங்கிலாந்து அணிக்கு எதிரான இந்தியத் தொடர் முதல்முறையாக இங்கு நடைபெற்றது.  

### தேர்வு

- 2 போட்டிகள் விளையாடப்பட்டுள்ளது
- அதிகபட்ச ஓட்டம் (இன்னிங்ஸ் ) : விராட் கோலி (139)
- அதிகபட்ச ஓட்டம்:

### ஒருநாள்

- 2 போட்டிகள் விளையாடப்பட்டுள்ளது.
- குவின்டன் டி கொக் நூறு ஓட்டங்கள் அடித்துள்ளார்

### இ20

- 2 போட்டிகள் விளையாடப்பட்டுள்ளது

- காலின் நூறு ஓட்டங்கள் அடித்துள்ளார்

### பட்டியல் அ
2015-2016 விஜய் அசாரே போட்டித் தொடர் டி பிரிவு
# அமர்சிங்



**அமர்சிங்** அல்லது **ராமசாமி அமர்சிங் போன்சலே** (**Amar Singh** or **Ramaswami Amarasimha Bhonsle**) (மராத்தி: रामस्वामी अमरसिंह भोसले) என்பவர் தஞ்சாவூர் மராத்திய அரசர் பிரதாபசிம்மனின் இளைய மகனாவார். இவர் தஞ்சாவூர் மராத்திய மன்னரான துளஜாஜியின் வளர்ப்பு மகனும், அவருக்கு அடுத்து சிறுவயதில் பட்டத்துக்கு வந்த இரண்டாம் சரபோஜியின் அரசப் பிரதிநிதியாக இருந்து 1787 முதல் 1793 வரை ஆண்டவர் ஆவார்.  

## விவரங்கள்
தஞ்சாவூர் அரசரின் வளர்ப்பு மகனான இரண்டாம் சரபோஜி பாலகனாக இருந்த காரணத்தினால், இவர் அரசப் பிரதிநிதியாக இருந்து 1793 முதல் 1798 வரை அமர்சிங் ஆட்சி செய்தார். அமர்சிங் மிக தாராள மனம் கொண்டவராக இருந்தார். கற்றவர்களுக்கு நிறைய அளவில் நிலம் வழங்கியதாக கூறப்படுகிறது. தன் அண்ணனின் வளர்ப்பு மகனுக்கு தன்னிடம் இருந்து ஆட்சி அதிகாரத்தை ஆங்கிலேயர்கள் 1798 சூன் 29 அன்று ஒப்படைத்ததை தீவிரமாக எதிர்த்தார். தெலுங்கு மற்றும் சமஸ்கிருத நாடகங்களில் இவர் ஆர்வம் காட்டினார். மத்ருபூதன என்பவர் இவரது அவையில் புகழ்பெற்ற ஒரு கவிஞராக இருந்தார், அவர் உருவாக்கிய பாரிஜாதபவனம் இசையமைப்புக்கு குச்சுப்புடி நடணம் ஆடப்பட்டது.
# சோடியம் 2-ஆந்தராகுயினோன்சல்போனேட்டு



**சோடியம் 2-ஆந்தராகுயினோன்சல்போனேட்டு** *(Sodium 2-anthraquinonesulfonate)* என்பது C<sub>14</sub>H<sub>7</sub>NaO<sub>5</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் தண்ணீரில் கரையக்கூடிய ஆந்தராகுயினோன் வழிப்பெறுதியாகும். ஆந்தராகுயினோனை சல்போனேற்றம் செய்து இதைத் தயாரிக்கிறார்கள் .  
## பயன்கள்
சோடா செயல்முறையில் காரமரக்கூழ் உற்பத்தி செய்யும்போது வினையூக்கியாக சோடியம் 2 ஆந்தராகுயினோன்சல்போனேட்டு பயன்படுகிறது. இது ஏற்ற ஒடுக்க சுழ்ற்சியில் ஆந்தராகுயினோன் போல உட்புகுந்து வினையூக்கியாக செயல்படுகிறது. ஆந்தராகுயினோனுக்கு முன்னர் திறன் மிக்கதொரு மரக்கூழ் வினையூக்கியாக சோடியம் 2 ஆந்தராகுயினோன்சல்போனேட்டு கண்டறியப்பட்டிருந்தது . ஆனால் இதற்கு அதிக செலவு பிடிக்கும் என்பது குறிப்பிடத்தகுந்தது ஆகும்.
# சோடியம் ஆல்கைல் சல்பேட்டுகள்

**சோடியம் ஆல்கைல் சல்பேட்டுகள்** *(Sodium alkyl sulphates)* என்பவை நீரில் கரையும் உப்புகளாகும். இவை அழுக்கு நீக்கிகள் அல்லது ஈரமாக்கும் முகவர்களாகச் செயல்படுகின்றன.  

## பண்புகள்

சோடியம் ஆல்கைல் சல்பேட்டு என்பது சோடியம் ஆல்கைல் சல்பேட்டுகள் என்ற பொதுக் குழுவில் இடம்பெற்றுள்ள ஒரு தனி உப்பு ஆகும். வெவ்வேறு ஆல்கைல்களின் கலவை இவ்வுப்பு என்பதை இதன் பெயரே அடையாளம் காட்டுகிறது. உதாரணம் சோடியம் லாரைல் சல்பேட்டு. இவையாவும் வெளிர் மஞ்சள் நிறத்திலான திண்மங்கள்/தூள்கள்/அடர்நீர்மங்களாகும். இவை அழுக்கு நீக்கியைப் போல மணம் வீசுகின்றன. நிரில் கரைகின்றன மற்றும் சோப்புக் குமிழ்களாக உருவாகின்றன. இதன் பொது வேதி வாய்ப்பாடு CnH2n+1OSO2O Na ஆகும். மேலும் இதனுடைய சிஏஎசு எண் 68955-19-1 ஆகும் . கொதிக்கும்போது சோடியம் ஆல்கைல் சல்பேட்டு சிதைவடைகிறது. 50 பாகை செல்சியசு வெப்பநிலையில் நீராற்பகுப்பு அடைகிறது.  

## பயன்

அழுக்குநீக்கிகள், பாத்திரங்கள் கழுவும் நீர்மங்கள், மழைக் கூழ்மங்கள், தலைக் குளியல் நீர்மங்கள், முடிச்சீராக்கிகள், துணி மென்மைப்படுத்திகள் போன்றவற்றில் சோடியம் ஆல்கைல் சல்பேட்டுகள் பயன்படுத்தப்படுகின்றன .  

## தீங்குகள்

### உடல்நலம்

சூடாக்கும்போது இவை கார்பனீராக்சைடு, கார்பனோராக்சைடு, கந்தக டை ஆக்சைடு போன்ற வாயுக்களை உள்ளடக்கிய மற்றும் பல எரிச்சலூட்டும் ஆவிகளை உற்பத்தி செய்கின்றன. எல்லா அழுக்கு நீக்கிகளையும் போல இதுவும் கண்களிலும் தோலிலும் எரிச்சலை உண்டாக்குகிறது. உட்கொள்ளப்பட்டால் குமட்டல் வாந்தி போன்ற உபாதைகளுடன் இதனுடைய உயிர் கொல்லும் அளவு (LD50) 0.5 முதல் 5 கிராம்/ கிலோகிராம் ஆகும் .  

### சுற்றுச்சூழல்

நன்னீர் நீர் வாழ் மீன்களுக்கு ஒரு நச்சாக இது பாதிப்பை ஏற்படுத்துகிறது. இதன் நீர்நச்சு அளவு மில்லியனுக்கு 6-7 பகுதிகள்/மீன்/நிமிடம் என்று குறிக்கப்படுகிறது. உணவுச் சங்கிலியில் இது அவ்வளவாக முக்கியத்துவம் பெறுவதில்லை . கிளைச்சங்கிலி ஆல்க்கீன்கள் பாக்டிரியாக்களால் நிகழும் தரங்குறைத்தல் வினையை எதிர்க்கின்றன என்பதால் நேர்கோட்டு ஆல்கைல் சல்போனேட்டுகள் அழுக்குநீக்கிகளாகப் பயன்படுத்தப்படுகின்றன .
# ஒட்டாவைட்டு



**ஒட்டாவைட்டு** *(Otavite)* என்பது CdCO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஓர் அரிய காட்மியம் கார்பனேட்டுக் கனிமம் ஆகும். ஒட்டாவைட்டு கனிமம் முக்கோண வடிவமைப்புத் திட்டத்தில் படிகமாகிறது. தகடுகளாகவும் சிறிய சம்பக்கமில்லாத முக்கோணங்களாகவும் முத்துப்போல ஒளிர்வும் வளைந்து கொடுக்காத தன்மையும் கொண்ட கனிமமாக இது உருவாகிறது. வெண்மை, சிவப்பு கலந்த வெண்மை, வெண்மை கலந்த மஞ்சள் பழுப்பு நிறங்களில் இது காணப்படுகிறது. ஒட்டாவைட்டின் மோவின் கடினத்தன்மை மதிப்பு அளவு 3.5 முதல் 4 ஆகவும் ஒப்படர்த்தி அளவு 5.04 ஆகவும் மதிப்பிடப்பட்டுள்ளன. அசூரைட்டு, கால்சைட்டு, மாலகைட்டு, சிமித்சோனைட்டு போன்ற கனிமங்களுடன் கலந்து இது காணப்படுகிறது.  

1906 ஆம் ஆண்டு நமீபியா நாட்டில் உள்ள மத்திய நமீபிய நகரமான ஒட்டாவியில் அமைந்திருக்கும் திசுமெப் மாவட்டத்தில் முதன்முதலாக இக்கனிமம் கண்டறியப்பட்டது.  

பன்னாட்டு கனிமவியல் சங்கம் ஒட்டாவைட்டு கனிமத்தை Ota என்ற குறியீட்டால் அடையாளப்படுத்துகிறது.
# ரோல்டைட்டு



**ரோல்டைட்டு** *(Roaldite)* என்பது ((Fe,Ni)<sub>4</sub>N) என்ற மூலக்கூற்று வாய்ப்பாட்டால் விவரிக்கப்படும் ஓர் உலோகக் கனிமம் ஆகும். விண்வீழ்கல்லாகக் கருதப்படும் இவ்வகைக்க் கனிமத்தில் இரும்பு, நிக்கல், நைட்ரசன் போன்ற தனிமங்கள் கலந்து காணப்படுகின்றன.  

பன்னாட்டு கனிமவியல் சங்கம் ரோல்டைட்டு Roa என்ற குறியீட்டால் அடையாளப்படுத்துகிறது  

1981 ஆம் ஆண்டு மேற்கு ஆசுத்திரேலியாவில் கிடைத்த விண்வீழ்கல்லில் ரோல்டைட்டு முதன் முதலாகக் கண்டறியப்பட்டது. டென்மார்க் நாட்டைச் சேர்ந்த ரோல்டு நார்பேச்சு நீல்சன் (1928) என்ற மின்னணு நுண்ணாய்வி வல்லுநர் நினைவாக கனிமத்திற்கு ரோல்டைட்டு என்ற பெயர் சூட்டப்பட்டது. டென்மார்க் நாட்டில் காணப்பட்ட யெர்சுலெவ் விண்கல்லிலும், ஐக்கிய அமெரிக்காவின் அரிசோனா மாநிலத்தில் காணப்பட்ட விண்வீழ் பள்ளத்திலும் இக்கனிமம் காணப்படுவதாக கூறப்படுகிறது.
# சிங்சோங்கைட்டு



**சிங்சோங்கைட்டு** *(Xingzhongite)* என்பது (Pb,Cu,Fe)(Ir,Pt,Rh)<sub>2</sub>S<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஓர் உலோகக் கனிமம் ஆகும். சீனாவிலுள்ள சிங்சோங்கு என்ற இடத்தில் கனிமம் கண்டறியப்பட்டதால் இக்கனிமம் சிங்சோங்கைட்டு என்ற பெயரைப் பெற்றது. ஒளிபுகாப் பண்பை கொண்ட கனிமம் என்ற இயற்பியல் பண்பைக் கொண்டுள்ளது. சல்பைடுக் கனிமம் என்று வகைப்படுத்தப்படுகிறது. பன்னாட்டு கனிமவியல் சங்கம் சிங்சோங்கைட்டு கனிமத்தை Xin என்ற குறியீட்டால் அடையாளப்படுத்துகிறது.
# தோனா இசுட்டிரிக்குலாண்டு


**தோனா இசுட்டிரிக்குலாண்டு** (*Donna Strickland*, பிறப்பு: 27 மே 1959) என்பவர் கனடிய ஒளி இயற்பியலாளரும் நோபல் விருதாளரும் ஆவார். மிகுந்த அடர்த்தியும் மிகக் குறைவான நீளமும் கொண்ட துடிப்புச் சீரொளி கற்றையை உருவாக்கியதற்காக, இவருக்கும் செரார் மூரு என்பவருக்கும் 2018 ஆம் ஆண்டிற்கான இயற்பியலுக்கான நோபல் பரிசு வழங்கப்பட்டது. நோபல் பரிசின் மற்றைய அரைப்பங்கு ஆர்தர் ஆசுக்கின் என்பவருக்கு உயர்நுட்ப சீரொளி இடுக்கிகளைக் கண்டுபிடித்தமைக்காக வழங்கப்பட்டது.  

55 ஆண்டுகளுக்குப் பிறகு இயற்பியலில் நோபல் பரிசு பெற்ற பெண்ணான இவர், இந்தத் துறையில் நோபல் பரிசு பெறும் மூன்றாவது பெண் ஆவார். தோனா தனது இளங்கலைப் பொறியியல் பட்டத்தை மெக்மாசுடர் பல்கலைக்கழகத்திலும், முனைவர் பட்டத்தை இரோச்செசுடர் பல்கலைக்கழகத்திலும் பெற்றார். தற்போது கனடாவின் வாட்டர்லூ பல்கலைக்கழகத்தில் இணைப் பேராசிரியராகப் பணியாற்றுகிறார்.
# ஊக்கம்


**ஊக்கம்** அல்லது **தன்முனைப்பாற்றல்** (motivation) என்பது மக்களின் செயல்கள், ஆசைகள் மற்றும் தேவைகளுக்குக் காரணமாக அமைவதாகும். இதுவே ஒருவரின் செயலுக்கான வழியும், ஒருவர் ஒரு செயலைத் திரும்பச் திரும்பச் செய்வதற்கான காரணமும் ஆகும். உணர்வு நிலைக் காரணிகள் மற்றும் தன்னையறியாமல் இருக்கும் உள்மன நிலைக் காரணிகள் ஆகிய இரண்டிற்கும் இடையிலான ஒருங்கிணைந்த விளைவாகவே ஊக்கம் இருக்கின்றது.  

ஒரு நபர் முன்னோக்கிச் செல்ல ஊக்குவிப்பதில் இது ஒரு மிக முக்கியக் காரணமாகக் கருதப்படுகிறது. ஊக்கத்தைப் பெறுவதன் மூலம் நீடித்த மற்றும் திட்டமிட்ட பயிற்சியை செய்வது என்பது உயர்தர சாதனைகளின் (எ.கா. விளையாட்டு, மருத்துவம் மற்றும் இசை உலகில்) மையம் ஆகும். ஊக்கம் என்பது ஒரு நடத்தையை விளக்க பயன்படுத்தப்படும் ஒரு கட்டமைப்பு எனவும் கொள்ளலாம். ஒரு குறிப்பிட்ட முறையில் ஒரு நபர் செயல்படுவதற்கு இதுவே காரணமாகின்றது.  

ஒருவர் திருப்தியடைவதற்கான தேவையே ஊக்கம் ஆகின்றது. இந்தத் தேவைகள் சமூகம், வாழ்க்கை முறை, கலாச்சாரம் போன்றவற்றினால் ஏற்படுவதாகவோ, அல்லது இயல்பாகவே தோன்றியதாகவோ இருக்கலாம். ஒரு தனி நபருக்குக் கொடுக்கப்படும் ஊக்கம் மற்றவர்களாலோ, அல்லது சில நிகழ்வுகளாலோ ஏற்படலாம். அவ்வாறாயின் அது வெளிப்புற ஊக்கமாகும் (Extrinsic motivation). அவ்வாறின்றி, ஒருவரின் உள்ளிருந்தே கூட ஊக்கம் கிடைக்கலாம். அது உள்ளார்ந்த ஊக்கமாகும் (Intrinsic motivation).
# சிறுநீர்ப்பாதைத் தொற்று



**சிறுநீர்ப்பாதைத் தொற்று** (**UTI**) என்பது சிறுநீரகப் பகுதிகளில் பாதிப்பை ஏற்படுத்தும் ஒரு தொற்றுநோயாகும். சிறுநீரகம், சிறுநீர் வடிகுழாய், சிறுநீர்ப்பை, சிறுநீரகக்குழாய், ஆகிய பகுதிகளில் பாக்டீரியா எனப்படும் தீநுண்மம் தாக்குவதால் சிறுநீர்ப்பாதைத் தொற்று ஏற்படுகிறது. இந்நோய்த் தொற்றானது சிறுநீரக அமைப்பின் கீழ்ப்பகுதியில் (சிறுநீர்ப்பையில்) ஏற்படில் இதனை ”சிறுநீர்ப்பைத் தொற்று” எனப்படுகிறது. இது ஆரம்பநிலையாகும். மேல்பகுதியில் ஏற்படின் ”சிறுநீரகத் தொற்று எனவும்” அழைக்கப்படுகிறது.  

**அறிகுறிகள் :**<blockquote></blockquote>சிறுநீர் கழிக்கையில் வலி ஏற்படுதல், அடிக்கடி சிறுநீர் கழித்தல், அடிக்கடி சிறுநீர் கழிக்கவேண்டும் என்ற உணர்வு ஏற்படுதல் ஆகியவை சிறுநீர்ப்பைத் தொற்றின் அறிகுறிகளாகும்  

ஈக்கோரியா கோலி எனும் பாக்டீரியா தாக்குவதால் பொதுவாகச் சிறுநீர்ப் பாதைத் தொற்று ஏற்படுகிறது. சில நேரங்களில் பிற தீநுண்மங்களாலும் பூஞ்சைகளாலும் ஏற்படலாம். சிறுநீர்ப்பையில் தொற்று ஏற்படின் அதனைத் தொடர்ந்து சிறுநீரகத் தொற்றும் ஏற்படுகிறது. இது இரத்தம் மூலம் பரவும் தொற்றினால் கூட ஏற்படலாம்.  

ஆரோக்கியமான இளம் பெண்களுக்குக் காணப்படும் இந்நோய்க்கான தனித்த, தெளிவான அறிகுறிகுறிகள் மூலம் இந்நோய்த் தொற்று இருப்பதைக் கண்டறியலாம். ஆனால் தெளிவற்ற, அறிகுறிகள் இல்லாமல் இருப்பவர்களுக்கு இந்நோய்த் தொற்றினைக் கண்டறிவது கடினம். ஏனெனில் இந்நோய்த் தொற்று இல்லாமலும் அப்பாக்டீரியாக்கள் அங்கு இருக்கக்கூடும். சிக்கலான சந்தர்ப்பங்களில் அல்லது சிகிச்சை பலனளிக்கவில்லை என்றாலோ சிறுநீர்ச் சோதனை(urine culture) செய்வது பயனுள்ளாத இருக்கும்.  

ஒருவருக்கு தீநுண்மம் அல்லது இரத்த வெள்ளையணுக்கள் சிறுநீரில் தென்பட்டு நோய்த்தொற்றுக்கான அறிகுறிகுறிகள் ஏதுமில்லையெனில் அவர்களுக்கு நோய்க்கொல்லி மருந்துகள் தேவையற்றது. கருவுற்ற காலத்தில் ஏற்படும் தொற்று இதற்கு விதிவிலக்காகும். அடிக்கடி தொற்று ஏற்படுவோர் மிகக்குறுகியகால நோய்க்கொல்லி அல்லது நீண்ட காலம் உட்கொள்ள வேண்டிய உயிர்க்கொல்லி மருந்துகளை எடுத்துக்கொள்வது நோய்த்தடுப்புகான நிவாரண மருந்தாகப் பயன்படுகிறது.  

ஆண்டுதோறும் சுமார் 150 மில்லியன் மக்கள் சிறுநீர்ப்பாதைத் தொற்றினால் பாதிக்கப்படுகின்றனர் பொதுவாக ஆண்களைவிடப் பெண்களே இதற்கு அதிகம் பாதிப்படைகின்றனர். ஆண்டுதோறும் 10 விழுக்காட்டிற்கும் மேலான பெண்கள் சிறுநீர்ப்பாதைத் தொற்றினால் பாதிக்கப்படுகின்றனர், மேலும் பாதிப்பெண்களுக்குமேல் அவர்கள் வாழ்வில் ஒருமுறையேனும் இந்நோய்த்தொற்று ஏற்படுகிறது. சிறுநீர்ப்பாதைத் தொற்று பழங்காலம் முதலே இருந்து வந்துள்ளது. கி.பி 1550 ஆண்டு என்று நாள் குறிப்பிடப்பட்ட ஏப்ரஸ் பாப்பிரைஸ் என்ற நூலில் முதன்முதலாக சிறுநீர்ப்பாதைத் தொற்று குறித்து விளக்கத்துடன் ஆவணப்படுத்தப்பட்டுள்ளது.  

) as seen from a person with sepsis due to a urinary tract infection.]]
# விக்கிப்பீடியா:உங்களுக்குத் தெரியுமா/அக்டோபர் 7, 2018


- **காலி மும்மொழிக் கல்வெட்டு** (படம்) என்பது சீனத் கடற்படைத்தளபதி செங் கே இலங்கைக்கு இரண்டாம் முறை வந்ததின் நினைவாக 1409-இல் சீன, தமிழ், பாரசீக மொழிகளில் எழுதப்பட்ட கற்றூண் கல்வெட்டு ஆகும்.
- **பக்த ஸ்ரீ தியாகராஜா** என்ற 1937ஆம் ஆண்டு திரைப்படம் தியாகராஜ சுவாமிகளின் வாழ்க்கை வரலாற்றை அடிப்படையாகக் கொண்டதாகும்.
- **பன்னிருவர்** என்பது சியா இசுலாமின் ஒரு பிரிவாகும். இசுலாமிய நாடுகளில் ஈரான் மட்டும் இந்நெறியை அலுவல் சமயமாக கொண்டுள்ளது.
- **பெரும் சீனப்பஞ்சம்** 1959-61-ஆம் ஆண்டுகளில் சீனாவில் ஏற்பட்டது. இதனால் 15 மில்லியனுக்கும் அதிகமானோர் பட்டினியால் இறந்தனர்.
# ஜி. சங்கர்


**ஜி. சங்கர்** (**G. Shankar)** Arusha, East Africa) என்பவர்  கேரளத்தைச் சேர்ந்த ஒரு கட்டிடக் கலைஞர் ஆவார். இவரது முழு பெயரானது கோபாலன் நாயர் சங்கர் என்பதாகும். இவர் உள்ளூரில் கிடைக்கக்கூடிய பொருட்களைக் கொண்டு, குறைந்த செலவில் நிலைத்தன்மை வாய்ந்த கட்டுமானத்தில் பசுமை வீடுகள் கட்டுவதை வலியுறுத்துகிறார். இவர் 1987ஆம் ஆண்டு திருவனந்தபுரத்தில் ‘ஹேபிடட் டெக்னாலஜி குருப்’ என்ற அமைப்பை நிறுவினார்.  

இந்த அமைப்பானது 2012 வரை,  பல பலகைகளில் குறைந்த செலவில் வீடுகள் கட்ட உதவிவருகிறது. இவர் பசுமைக் கட்டிடக்கலை, சேரி மக்களை மீள்குடியேற்றம் செய்தல் மற்றும் சுற்றுச்சூழலுக்கு உகந்த வடிவமைப்பு ஆகியவற்றிற்கான மூன்று தேசிய விருதுகளை வென்றிருக்கிறார்.    "பசுமைக் கட்டடக்கலை" பற்றிய இவரது அணுகுமுறையானது இவருக்கு "மக்களின் கட்டிடக்கலைஞர்" என்ற புகழைப் பெற்றுத் தந்துள்ளது. இவரது பணிகளைப் பாராட்டும் விதமாக இந்திய அரசால் இவருக்கு 2011 ஆம் ஆண்டு பத்மசிறீ விருது வழங்கப்பட்டது.
# அபாயகரமான பாலியல் நடத்தை

**அபாயகரமான பாலியல் நடத்தை** *(Risky sexual behavior)* அல்லது **இடர்மிகு பாலியல் நடத்தை** என்பது ஒரு நபர் பால்வினை நோயால் பாதிக்கப்பட்ட பிற நபருடன் பாலியல் உறவுகொள்ளும் போது மேற்கொள்ளும் நடவடிக்கைகள் மூலம் அதிகரிக்கப்படும் சாத்தியமான பாதிப்புகள் குறித்ததாகும். கர்ப்பமாதல் அல்லது தனது இணையரைக் கர்ப்பமாக்குதல் என்ற நிகழ்வில் சுய நடத்தை அல்லது இணையரின் நடத்தையை இது குறிக்கிறது. பாதுகாப்பற்ற உடலுறவு, வாய்வழிப் பாலுறவு குறிப்பிட்ட இணையர் இல்லாத இணையர், எய்ட்ஸ் நோயாளி அல்லது நரம்புவழி மருந்துட்கொள்பவர், ஆகியோருடன் பாலுறவு போன்றவை அபாயகரமான பாலியல் நடத்தைகள் ஆகும். தொடர்ச்சியாக மருந்து உட்கொள்வது என்பதும் அபாயகரமான பாலியல் நடத்தையுடன் தொடர்புடையதாகும்.  

## விளக்கம்
- ஆணுறையின்றி பாலியல் உறவில் ஈடுபடுதல்
- வாய்வழியாக பிறப்புறுப்புத் தொடர்பு
- மிக இளம் வயதிலேயே பாலியல் உறவைத் தொடங்குதல்
- பலருடன் பாலியல் உறவு கொள்ளுதல்
- அபாயகரமான இணையருடன் உறவுகொள்ளுதல், சிலர் பலருடன் பாலியல் உறவு கொள்வோருடன் உறவு வைத்துள்ளவராகவோ அல்லது பாலியல் நோய் பாதிக்கப்பட்ட ஒருவராகவோ இருக்கலாம்.
- குதவழி பாலியல் உறவு
- போதைப்பொருள் உட்கொள்வோருடனான பாலியல் உறவு
- பாலியல் தொழிலாளர்களுடன் உறவு

ஆகியவை மிகவும் ஆபத்தான பாலியல் நடவடிக்கைகளாக இருக்கலாம்.  

அபாயகரமான பாலியல் நடத்தை என்பது பாதுகாப்பற்ற உடலுறவு, பலருடன் உறவுகொள்ளுதல், சட்டவிரோதமான மருந்து பயன்படுத்துதல் ஆகியவற்றை உள்ளடக்கியதாகும்.  

## நோயியல்
பெரும்பாலும் பதினைந்து முதல் பத்தொன்பது வயதுக்குட்பட்ட கனடியர் மற்றும் அமெரிக்க இளைஞர்கள் குறைந்தபட்சம் ஒருமுறையாவது பாலுறவு வைத்திருந்ததாகத் தெரிவிக்கிறார்கள். இவர்களில் 23.9% கனடிய மற்றும் 45.5 % அமெரிக்க இளம்பருவப் பெண்களும் கடந்த வருடத்தில் இரண்டு அல்லது அதற்கு மேற்பட்ட இணையருடன் பாலுறவு கொண்டதாகத் தெரிவித்துள்ளனர்.இதே மக்கள் தொகையில் 32.1% கனடிய ஆண்களும் 50.8% அமெரிக்க ஆண்களும் இரண்டு அல்லது அதற்கு மேற்பட்ட இணையருடன் பாலுறவில் ஈடுபட்டதாகத் தெரிவித்துள்ளனர். ஊக்கப்படுத்தும் பயிற்சிகள் தன்முனைப்புத் திறன், கல்வி மற்றும் நடத்தைக் குறுக்கீடுகள், தீவிர மனநலம் பாதிக்கப்பட்டோருக்கான ஆலோசனை வழங்கல், பங்களிப்போரின் அறிவை மேம்படுத்துதல், மனப்பான்மைகள், நம்பிக்கைகள், தன்முனைப்புத் திறனுட்பட்ட நன்னடத்தைப் பயிற்சிகள் ஆகியவை ஆபத்தான பாலியல் நடத்தைகளைக் குறைக்கும் நடவடிக்கைகளாகும்.
# விரைச்சிரைப் புற்றுநோய்



**விரைப் புற்றுநோய்** (*Testicular cancer*) அல்லது **விந்தகப் புற்றுநோய்** என்பது ஆண் இனப்பெருக்க விந்தகத்தைப் பாதிக்கக்கூடிய ஒருவகை புற்று நோய் ஆகும். விந்தகத்தில் கட்டி அல்லது விதைப்பையில் வலி அல்லது வீக்கம் ஆகியவை இதன் அறிகுறிகளாகும். சிகிச்சைகளினால் மலட்டுத்தன்மை ஏற்பட வாய்ப்புள்ளது. இது பொதுவாக கருச்செல் கட்டி என வகைப்படுத்தப்படுகிறது. கருச்செல் கட்டியானது விரைப்புற்றுக்கட்டி மற்றும் விரைப்புற்றுக்கட்டி இல்லாதது ஆகிய இருவகைப்படும். பாலின உறுப்புக் கட்டிகள் மற்றும் நிணநீர்ச் சுரப்பிப் புற்று நோய் போன்றனவும் இதில் அடங்கும்.  

விரைச்சிரைப் புற்றுநோய் என்பது குணப்படுத்தக்கூடியது ஆகும்.அறுவைச் சிகிச்சை, கதிரியக்கச் சிகிச்சை, வேதிச்சிகிச்சை அல்லது முதல்நிலை உயிரணு மாற்றம் போன்ற பல முறைகளில் சிகிச்சைகள் உள்ளன. மேலும் இந்தப் புற்றுநோயானது பரவினாலும் வேதிச்சிகிச்சை மூலமாக 80 விழுக்காடு மேலாக இதனைக் குணப்படுத்த இயலும்.  

2015 ஆம் ஆண்டின் நிலவரப்படி 686,000 மக்கள் இந்த வகைப் புற்றுநோயினால் பாதிக்கப்பட்டுள்ளனர். 1990 இல் 7,000 பேரும் 2015 இல் 9,400 பேரும் இதனால் இறந்தனர். வளர்ந்த நாடுகளில் இதன் இறப்பு வீதம் மற்ற நாடுகளை விட குறைவாகவே உள்ளது. பொதுவாக இந்த புற்நோயானது 20 முதல் 34 வயது வரையிலான ஆண்களையே பெரும்பான்மையாகப் பாதிக்கின்றது. 15 வயதிற்கு குறைவான ஆண் குழந்தைகளை அரிதாகப் பாதிக்கின்றது. அமெரிக்க ஐக்கிய நாட்டில் 95 விழுக்காடு பேர் ஐந்து வருட உயிர் வாழ்தல் விகிதத்தில் உள்ளனர்.
# சிறுநீர்ப்பை புற்றுநோய்


| name = சிறுநீர்ப்பைப் புற்று  
Bladder cancer  

| image = TransCellCaMark.png  

| caption = சிறுநீர்ப்பையின் பெயர்வுநிலை உயிர்க்கலப் புற்று.  

| field = புற்றுநோயியல்  

| symptoms = சிறுநீரில் குருதி, சிறுநீர்க் கழிப்பில் வலி  

| deaths = ஆண்டுக்கு 188,000 பேர் இந்த நோயானதுஉயிரணுக்கள் அபரிமிதமான வளர்ச்சியடைந்து உடலின் மற்ற பாகங்களுக்கும் பரவப்படும் திறன் பெற்றது ஆகும். சிறுநீரில் குருதி வடிதல் ,வலி ஏற்படுதல் மற்றும் முதுகு வலி ஏற்படுதல் ஆகியன இதன் அறிகுறிகளாகும். பைநோக்கியல் சிகிச்சை மூலம் இதனைக் கண்டறியலாம்.  

இந்தப் புற்றுநோயின் நிலைகளைப் பொறுத்து அதற்கு சிகிச்சை வழங்கப்படுகிறது. அறுவைச் சிகிச்சை, வேதிச்சிகிச்சை, கதிரியக்கச் சிகிச்சை அல்லது நோயெதிர்ப்புச் சிகிச்சை போன்ற பல வழிகளில் சிகிச்சைகள் மேற்கொள்ளப்படுகின்றன. அறுவைச் சிகிச்சைகளின் போது பகுதியாகவோ அல்லது முழுமையாகவோ சிறுநீர்ப்பையினை நீக்க வேண்டியிருக்கும்.  

2015 ஆம் ஆண்டின் நிலவரப்படி சிறுநீர்ப்பை புற்றுநோயினால் 3.4 மில்லியன் மக்கள் பாதிக்கப்பட்டனர். 430,000 மக்கள் ஆண்டுதோறும் இந்த நோயினால் பாதிக்கப்பட்டது கண்டறியப்பட்டது. 2015 இல் 188,000 பேர் இதனால் இறந்தனர். பெரும்பானமையாக 65 மற்றும் 85 வயதுடைய மக்கள் இந்த நோயினால் பாதிக்கப்படுகின்றனர். பெண்களைக் காட்டிலும் ஆண்களே இந்த நோயினால் அதிகமாகப் பாதிக்கப்பட்டனர். சிறுநீரகத் தொற்று , சிறுநீரக நோய்கள் மற்றும் சிறுநீரகக் கல் போன்ற பல காரணங்களினாலும் குருதி வரலாம்.